ועדת החוקה, חוק ומשפט, כנסת 24, פרוטוקול מספר 181, 2022-01-24 17:10

גלעד קריב: שלום לכולם, ערב טוב.

גלעד קריב: אני מודה לכם על ההגעה בהתרעה הקצרה.

גלעד קריב: אני רוצה להסביר לפרוטוקול את פשר הכינוס כרגע.

גלעד קריב: אני מזכיר שהתקיים דיון, האם אל תוך הסעיף שהסדיר את ענייני התו הירוק וקבע מפורשות שלא ניתן להפעיל את התו הירוק על שירותים ומוצרים חיוניים, האם יש צורך בהכנסת הסתייגות מפורשת לגבי הפעלת מתווה בדיקות במערכת החינוך, שזה מתווה שלא נעשה במסגרת התו הירוק?

גלעד קריב: לא קשור לתו הירוק אלא היה חשש שצריך להבהיר את העניין בחקיקה ראשית.

גלעד קריב: לאחר היוועצות פנים ממשלתית עם הגורמים השונים, ודאי במשרדים המשפטים, משרד הבריאות ומשרד ראש המשלה, הוחלט שאין צורך בעת הזו בהבהרה הזו.

גלעד קריב: הסעיף עוסק בתו ירוק ולא במתווי בדיקות במערכת החינוך.

גלעד קריב: אני מזכיר שוועדת החינוך כבר אישרה בתקנות בעבר מתווים של בדיקות ולכן הממשלה הכריעה שאין צורך בהצבעה על ההסתייגות הזו ובכך נפתחה הדרך להצבעה על החוק כולו.

גלעד קריב: אני מזכיר שהגדרנו שבחוק יצורף סעיף תחילה ל-1 בפברואר כדי להבהיר בצורה עוד יותר טובה, שהחוק הנוכחי, תוקפו מסתיים ב-31 בינואר, החוק החדש- -

גור בליי: והוועדה קיבלה את ההסתייגות של חברת הכנסת לימור תלם שלפיה שר האוצר יתוסף לפורום השרים ו-וועדת השרים המצומצמת, שהממשלה רשאית להסמיך לדון בשינויים שמבקשת הוועדה ולאשרם.

גלעד קריב: תודה.

גלעד קריב: אם כן אני מעלה את הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11)(הארכת תוקף והוראות נוספות), התשפ"ב-2021, עם ההבהרות והתיקונים, מ/1461, לקריאה שנייה ושלישית במליאה.

גלעד קריב: מכובדיי, מי בעד?

גלעד קריב: הצבעה בעד – 4 נגד – 1 אושר.

גלעד קריב: החוק אושר בוועדה, בהכנה לשנייה ושלישית.

גלעד קריב: אני קובע רביזיה בשעה 17:45.

גלעד קריב: ככל שנצטרך לתאם את זה עם ההצבעות במליאה נבצע את זה, אבל עד הודעה חדשה תתקיים כאן רביזיה בשעה 17:45.

גלעד קריב: נתאם את זה עכשיו עם לשכת היושב-ראש.

גלעד קריב: זה מתואם עם לשכת היו"ר ולכן ב-17:45 רביזיה קצר וסיימנו.

גלעד קריב: מכובדיי, אנחנו בהצבעת רביזיה על אישור הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (הארכת תוקף והוראות נוספות), התשפ"ב-2021, מ/1461.

גלעד קריב: אני ביקשתי את הרביזיה.

גלעד קריב: מוותר על הנמקתה.

גלעד קריב: ניגש ישר להצבעה.

גלעד קריב: מי בעד הרביזיה?

גלעד קריב: מי נגדה?

גלעד קריב: הצבעה בעד – אין נגד – פה אחד לא אושרה.

גלעד קריב: פה אחד הרביזיה נדחתה.

גלעד קריב: תודה רבה מכובדיי, ערב טוב.